بانکی ئیسرائیل

بانکی ئیسرائیل (بە عیبری: בנק ישראל، عەرەبی: بنک إسرائیل) بانکی ناوەندی ئیسرائیلە. بارەگای سەرەکی بانکەکە دەکەوێتە شاری کیریات حەمەمشالە لە ئورشەلیم
و نووسینگەی لقێکی لە تەلئەبیب ھەیە. پارێزگاری ئێستا ئەمیر یارۆنە.'Karnit Flug named Bank of Israel governor', OCTOBER 20, 2013

ئامانجی سەرەکی بانکی ئیسرائیل پاراستنی سەقامگیری نرخ و سەقامگیری سیستەمی دارایی لە ئیسرائیلە. ھەروەھا سیاسەتی دراو لە ئیسرائیل بەڕێوەدەبات و جێبەجێی دەکات، کارەکانی دراوی بیانی ئەنجام دەدات، سەرپەرشتی و ڕێکخستنی سیستەمی بانکی دەکات، ئاگاداری یەدەگی دەرەکی و کارەکانی ژێرخانی بازاڕی دارایییە. بانکی ئیسرائیل بەپێی مادەی ٤١ و ٤٤ی پەیڕەوەکەی مافی تایبەتی ھەیە کە دراو و دراوی شیکلی ئیسرائیلی دەربکات.

 باڵەخانەکان 
بارەگای ئێستای قودس لەلایەن ئۆفیسی تەلارسازی ئاریە شارۆن و کوڕەکەی، ئێلدار شارۆن دیزاین کراوە. خەڵاتی یەکەمی ئەم پڕۆژەیەیان لە ساڵی ١٩٦٦ بەدەستھێنا و تا ساڵی ١٩٧٤ لە دیزاینەکەدا کاریان کردووە.'Sharon Architects' homepage (in Hebrew). Accessed 10 Jan 2022. بیناکە لە ساڵی ١٩٨١ کرایەوە، دیزاینەکەی لە ھەرەمێکی ھەڵگەڕاوە دەچێت و ئیلھامەکەی لە ھۆڵی شارەوانی بۆستنەوە وەرگرتووە. بیناکە لە نێوان ساڵانی ٢٠١٥ بۆ ٢٠١٨ چاکسازییەکی گەورەی بەسەردا ھات و نۆژەنکرایەوە.

 پارێزگارەکان 
 دەیڤید ھۆرۆڤیتز، ١٩٥٤–١٩٧١
 موشێ سەنبار، ١٩٧١–١٩٧٦
 ئارنۆن گافنی، ١٩٧٦–١٩٨١
 مۆشێ مێندێلبام، ١٩٨٢–١٩٨٦
 مایکل برۆنۆ، ١٩٨٦–١٩٩١
 جاکۆب ئاھارۆن فرێنکڵ، ١٩٩١–٢٠٠٠
 دەیڤید کلاین، ٢٠٠٠–٢٠٠٥
 ستانلی فیشەر، ٢٠٠٥–٢٠١٣
 کارنیت فلۆگ، ٢٠١٣–٢٠١٨
 نادین باودۆ-ترایتنبێرگ، پارێزگاری بە وەکالەت لە ١٤ی تشرینی دووەم تا ٢٤ی کانوونی دووەمی ٢٠١٨.
 ئەمیر یارۆن، ٢٠١٨-ئێستا

 سەرچاوەکان 

ئیسرائیل
پۆل:ئابووری ئیسرائیل
پۆل:حاکمەکانی بانکی ئیسرائیل